

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_ 2022 година***

***С к о п ј е***

***ЗАПИСНИК***

***од Сто и единаесеттата седница на Управниот одбор на***

***Фондот за здравствено осигурување на Република Северна Македонија,***

*одржана на 28 февруари 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Ридван Асани, претставник од Министерството за здравство - заменик на претседателот;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Менде Диневски, претставник од Лекарската, Фармацевтската и Стоматолошката комора на Македонија – член;*
* *д-р Димитар Димитриевски, претставник од здружението на пензионерите – член;*
* *д-р Тања Дејаноска, претставник на стопанствениците – член.*

***Отсутни членови на Управниот одбор:***

## проф. д-р Јадранка Дабовиќ Анастасовска, претставник на осигурениците   – член.

***Присутни од ФЗОРСМ:***

* *Стево Крстевски, директор на ФЗОРСМ;*
* *Горан Симоновски, претседател на централната комисија за попис на Фондот (учествуваше во работата по точката 1 од дневниот ред);*
* *Бедри Мемети, претставник од секторот за финансиски прашања на Фондот (учествуваше во работата по точката 5 од дневниот ред);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Дејан Николовски. Утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

1. *Разгледување на Извештајот од извршениот попис на средствата, побарувањата и обврските на Фондот за здравствено осигурување на Македонија со состојба на 31.12.2021 година, со предлог одлуки;*
2. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
3. *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала;*
4. *Разгледување на барање од областа на работните односи – Жалба од Мире Спасов од Штип против решение по барање за исплата на солидарна помош за починато лице;*
5. *Разно.*

*Потоа извести дека од стручните служби на Фондот е доставен дополнителен материјал од информативна природа – Годишен план за вршење финансиски контроли за 2022 година. Се предлага дневниот ред да се дополни со разгледување на Годишниот план за вршење финансиски контроли за 2022 година.*

*Предлогот за дополнување на дневниот ред беше прифатен, по што Управниот одбор едногласно за Сто и единаесеттата седница го утврди следниот*

***Д Н Е В Е Н Р Е Д***

1. *Разгледување на Извештајот од извршениот попис на средствата, побарувањата и обврските на Фондот за здравствено осигурување на Македонија со состојба на 31.12.2021 година, со предлог одлуки;*
2. *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
3. *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала;*
4. *Разгледување на барање од областа на работните односи – Жалба од Мире Спасов од Штип против решение по барање за исплата на солидарна помош за починато лице;*
5. *Разгледување на Годишниот план за вршење финансиски контроли за 2022 година*
6. *Разно.*

*Потоа се пристапи кон разгледување на точките на дневниот ред.*

***ТОЧКА 1 -*** *Разгледување на Извештајот од извршениот попис на средствата, побарувањата и обврските на Фондот за здравствено осигурување на Македонија со состојба на 31.12.2021 година, со предлог одлуки*

*Извештајот од извршениот попис, пред Управниот одбор го образложи претседателот на централната комисија за попис, Горан Симоновски. Го изложи начинот на кој се одвивал пописот во подрачните и централната служба на Фондот, по што подетално се осврна на одлуките што треба да се донесат, а посебно на одлуката за раскнижување на констатираниот кусок на опрема и ситен инвентар, согласно која кусокот ќе се раскнижи на товар на Фондот.*

*Потоа дискутираа членовите на Управниот одбор при што поставуваа и прашања во врска со одделни делови на извештајот а Горан Симоновски и директорот Крстевски даваа одговори и дополнителни објаснувања.*

*Димитар Димитриевски побара објаснување за спецификацијата на отворени ставки за лекување во странство, кои се во вкупна висина од 234 милиони денари.*

*Директорот Крстевски објасни дека се работи за износ кој се собирал десетина години поради тоа што не била уредена книгоовдствената документација. Тоа се износи за лекувања кои се извршени и платени, но поради неуредената документација, се водат како отворени ставки.*

*По исцрпувањето на дискусијата, Управниот одбор врз основа на предлозите содржани во работните материјали за седницата, едногласно донесе*

***Одлука***

***за усвојување на Извештајот од извршениот попис на средствата, побарувањата и обврските со состојба на ден 31.12.2021 година***

***Одлука***

***за отпис на побарувања и обврски***

***Одлука***

***за раскнижување на констатиран кусок на опрема и ситен инвентар***

***Одлука***

***за расходување на опрема и ситен инвентар***

***ТОЧКА 2 -*** *Предлог за донесување на Одлука за изменување на Одлуката за утврдување на вкупниот договорен надоместок на јавните здравствени установи за 2022 година*

*Во рамките на точката 2 од дневниот ред, по куса дискусија Управниот одбор врз основа на предлозите содржани во работните материјали за седницата, едногласно донесе*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2022 година***

*со која се извршија измени на договорните надоместоци поради промени поврзани со докторите кои се на пракса, на специјализација и извршуваат дежурства во здравствените установи.*

***ТОЧКА 3 -*** *Предлог за донесување на Одлука за склучување на договор за издавање на ортопедски и други помагала и Одлука за склучување на анекс на договор за издавање на ортопедски и други помагала*

*Во рамките на точката 3 од дневниот ред, Управниот одбор, без дискусија, врз основа на образложениот предлог од работните материјали за седницата, едногласно донесе*

***Одлука***

***за склучување на договор за издавање на ортопедски и други помагала***

*и*

***Одлука***

***за склучување на анекс на договор за издавање на ортопедски и други помагала***

***ТОЧКА 4 -*** *Разгледување на барање од областа на работните односи – Жалба од Мире Спасов од Штип против решение по барање за исплата на солидарна помош за починато лице*

*Во рамките на точката 4 од дневниот ред, Управниот одбор ја разгледа жалбата на Мире Спасов од Штип, против решението донесено од директорот на Фондот по неговото барање за исплата на солидарна помош за починато лице, како и одговорот на барањето подготвен од стручната служба на Фондот.*

*По разгледувањето на жалбата и одговорот и по кусата дискусија дискусија што следеше, Управниот одбор едногласно одлучи жалбата да се одбие и ја задолжи стручната служба на Фондот да изготви соодветна одлука.*

***ТОЧКА 5 -*** *Разгледување на Годишниот план за вршење финансиски контроли за 2022 година*

*Во рамките на точката 5, Управниот одбор се запозна со Годишниот план за извршување на финансиски контроли за 2022 година како материјал од информативна природа.*

*Објаснување за планот даде Бедри Мемети, по што одговараше на прашањата на членовите на Управниот одбор.*

*Во врска со оваа точка од дневниот ред, не беа донесени одлуки ниту заклучоци.*

***ТОЧКА 6 -*** *Разно*

* + - * *Во рамките на точката Разно, Менде Диневски укажа дека минатата година во февруари Управниот одбор донесе Правилник за дополнување на Правилникот за начинот на плаќањето на здравствените услуги во примарната стоматолошка здравствена заштита. Со правилникот се изврши прецизирање на материјалните трошоци кои се прават при давањето на стоматолошката здравствена услуга, како надоместок на здравствени услуги кои не влегуваат во капитацијата што Фондот ја исплатува на здравствените установи. За правилникот, до министерот за здравство е испратено барање на согласност, како би можел да биде објавен во Службен весник и да стапи во сила. Меѓутоа, до денес на барањето не е одговорено, односно не е ни одбиено, ниту е издадено решение за давање на согласност. Со оглед на таквата состојба, предложи до министерот за здравство да се испрати ургенција за постапување.*

*Предлогот беше прифатен од членовите на Управниот одбор, по што едногласно се донесе:*

***Заклучок:*** *Да се испрати ургенција до министерот за здравство, со барање правилникот да биде разгледан и Управниот одбор, односно Фондот, да се извести за одлуката на министерот во врска со барањето на согласност за правилникот.*

* + - * *Понатаму во рамките на точката разно, Димитар Димитриевски пред членовите на Управниот одбор постави прашање за потребата Управниот одбор да подготви план за работа и дали Фондот ќе подготви стратешки план за работа каков што имало порано. Наведе оти смета дека без програма, Управниот одбор е во ситуација само да постапува по одделните прашања што тековно и ад хок се поставуваат за решавање.*

*Членовите на Управниот одбор дискутираа, при што се истакна дека позицијата на Управниот одбор, па дури и на Фондот, не е да креираат политики во здравството, туку да изнаоѓаат најдобри начини за обезбедување на здравствените услуги на осигурените лица, преку добро управување со средствата. Беше истакнато и дека пристапот што Управниот одбор го зазеде со организирање на тематски седници, на кои ќе се прави осврт и ќе се заземаат ставови за состојбите во одредени сегменти на здравството, може да придонесе за доаѓање до решенија за подобрување на состојбите со користењето на средствата на Фондот и обезбедувањето на здравствени услуги.*

*Со оваа дискусија, дневниот ред беше исцрпен и Управниот одбор во 15.35 часот заврши со работата на Сто и единаесеттата седница.*

***Записничар, Управен одбор/Bordi drejtues***

***Христо Трповски Претседател/Kryetar,***

***Дејан Николовски***